**PRIMĂRIA MUNICIPIULUI SATU MARE**

**SERVICIUL INVESTIȚII, GOSPODĂRIRE – ÎNTREȚINERE**

**DIRECŢIA ECONOMICĂ**

**NR.** **19313/25.03.2024**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Investiții, Gospodărire-Întreținere, și Directorul Executiv al Direcției economice formulează următorul:

**RAPORT DE SPECIALITATE**

la proiectul de hotărâre pentru modificarea Anexei nr. 1 și a Anexei nr. 2

la H.C.L. Satu Mare nr. 40/29.02.2024

Având în vedere solicitarea de clarificări publicată de către Ministerul Dezvoltării, Lucrărilor Publice și Administrației în platforma electronică, este necesară modificarea Anexei nr. 1 și a Anexei nr. 2 la Hotărârea Consiliului Local nr. 40/29.02.2024, conform anexelor la prezenta hotărâre.

**INDICATORI TEHNICO-ECONOMICI PROPUȘI ÎN PROIECT** – rămân aceeași și sunt:

Valoarea totală a investiției: 6.671.822,12 lei (fără TVA)

din care:

construcții - montaj: 5.549.198,03 lei (fără TVA).

Sunt respectate prevederile art. 1 alin (5) ”.....Pot fi finantate prin prezentul program obiectivele de investitii care nu sunt incluse la finantare in programele derulate din fonduri externe nerambursabile in perioada de programare 2021-2027 sau prin alte programe nationale sau comunitare, inclusiv din contracte de imprumut semnate cu institutii de credit sau institutii financiare interne sau internationale

...” coroborate cu prevederile art. 4 alin (10) din Ordonanța de Urgență 95/2021 ” (10) Nu sunt eligibile obiectivele de investiţii care au fost aprobate la finanţare şi sunt în derulare prin programe naţionale, care nu au execuţie bugetară la data intrării în vigoare a prezentei ordonanţe de urgenţă....”,

Se vor respecta prevederile Art. 3 din Ordonanța de Urgență 95/2021 conform căruia ”Obiectivele de investiţii care se realizează în cadrul programului trebuie să fie amplasate pe terenuri şi/sau construcţii, după caz, aflate în proprietatea publică sau privată a unităţilor administrativ-teritoriale sau în administrarea autorităţilor administraţiei publice locale, cu respectarea prevederilor legale în vigoare.”

Raportat la prevederile Legii nr. 273/2006 privind finanțele publice locale, cu modificările și completările ulterioare, potrivit cărora: .....Nicio cheltuială nu poate fi înscrisă în bugetele prevăzute la art.1 alin. (2) și nici nu poate fi angajată și efectuată din aceste bugete, dacă nu există baza legală pentru respectiva cheltuială..... Nicio cheltuială din fonduri publice locale nu poate fi angajată, ordonanțată și plătită dacă nu este aprobată, potrivit legii, și dacă nu are prevederi bugetare și surse de finanțare..”,

Față de cele expuse mai sus, văzând și prevederile din Codul Administrativ, cu modificările și completările ulterioare potrivit cărora consiliul local hotărăște în condițiile legii și are atribuții privind dezvoltarea economico-socială și de mediu a municipiului, proiectul de hotărâre se înaintează Consiliului Local al Municipiului Satu Mare cu propunere de aprobare.

**Director Executiv Șef Serviciu Investiții,** **Gospodărire-Întreținere**

Ec.Ursu Lucica ing. Szűcs Zsigmond

Întocmit în 2 ex.

Ec. Stan Mihaela